Úraræningjar verða framseldir til Íslands Tveir Pólverjar sem flúðu land eftir úraránið í verslun Michelsen á Laugavegi í október á síðasta ári verða framseldir til Íslands en þeir voru handteknir í Sviss í lok síðasta mánaðar . Það er ríkissaksóknari sem fram á að mennirnir verði framseldir hingað til lands en einn af ræningjunum var dæmdur í fimm ára fangelsi í Héraðsdómi Reykjavíkur í dag . Sá keyrði bílinn í ráninu og faldi þýfið . Fjórði ræninginn er líklega enn í Póllandi . Þetta kom fram í kvöldfréttum Ríkisútvarpsins . Alþjóðleg handtökuskipun var gefin út á hendur mönnunum þremur sem flúðu land , en þar sem þeir voru í Póllandi var ekki hægt að framselja þá til Íslands . Mennirnir voru svo handteknir í Sviss í febrúar og þess vegna er hægt að framselja þá hingað til lands , vegna þess að þeir eru ekki með ríkisborgararétt í því landi . Ekki er ljóst hvenær mennirnir tveir verði framseldir .